CELEX: 32009D0321
Language: lv
Date: 2009-04-08 00:00:00
Title: 2009/321/EK: Komisijas Lēmums ( 2009. gada 8. aprīlis) par jauna dokumentācijas iesniegšanas termiņa noteikšanu attiecībā uz dažām vielām, kas jāpārbauda saskaņā ar Eiropas Parlamenta un Padomes Direktīvas 98/8/EK 16. panta 2. punktā minēto 10 gadu darba programmu (izziņots ar dokumenta numuru C(2009) 2564) (Dokuments attiecas uz EEZ)

9.4.2009   
            
            
               LV
            
            
               Eiropas Savienības Oficiālais Vēstnesis
            
            
               L 95/42
            
         
      KOMISIJAS LĒMUMS
   
   (2009. gada 8. aprīlis)
   par jauna dokumentācijas iesniegšanas termiņa noteikšanu attiecībā uz dažām vielām, kas jāpārbauda saskaņā ar Eiropas Parlamenta un Padomes Direktīvas 98/8/EK 16. panta 2. punktā minēto 10 gadu darba programmu
   (izziņots ar dokumenta numuru C(2009) 2564)
   (Dokuments attiecas uz EEZ)
   (2009/321/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 1998. gada 16. februāra Direktīvu 98/8/EK par biocīdo produktu laišanu tirgū (1) un jo īpaši tās 16. panta 2. punkta otro daļu,
   tā kā:
   
               (1)
            
            
               Komisijas 2007. gada 4. decembra Regulā (EK) Nr. 1451/2007 par 10 gadu darba programmas otro fāzi, kas minēta 16. panta 2. punktā Eiropas Parlamenta un Padomes Direktīvā 98/8/EK par biocīdo produktu laišanu tirgū (2), noteikts novērtējamo aktīvo vielu saraksts to iespējamai iekļaušanai Direktīvas 98/8/EK I, IA vai IB pielikumā.
            
         
               (2)
            
            
               Attiecībā uz vairākām minētajā sarakstā iekļautajām vielām/ produktu veidu kombinācijām visi dalībnieki ir izstājušies, vai arī dalībvalsts, kas novērtēšanā izraudzīta par ziņotāju, nav saņēmusi dokumentāciju termiņos, kas noteikti Regulas (EK) Nr. 1451/2007 9. panta 2. punkta c) apakšpunktā.
            
         
               (3)
            
            
               Tādēļ un atbilstīgi Regulas (EK) Nr. 1451/2007 11. panta 2. punktam Komisija par to informēja dalībvalstis. Minētā informācija 2008. gada 18. janvārī publiskota arī elektroniski.
            
         
               (4)
            
            
               Triju mēnešu laikā pēc minētās informācijas elektroniskas publiskošanas personas ir izrādījušas interesi par dalībnieka funkciju pārņemšanu saskaņā ar 12. panta 1. punktu Regulā (EK) Nr. 1451/2007 attiecībā uz dažām no šīm vielām un produktu veidiem.
            
         
               (5)
            
            
               Tāpēc attiecībā uz šīm vielām un produktu veidiem jānosaka jauns dokumentācijas iesniegšanas termiņš saskaņā ar minētās regulas 12. panta 3. punkta otro daļu.
            
         
               (6)
            
            
               Šajā lēmumā paredzētie pasākumi ir saskaņā ar Biocīdo produktu pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Jaunais dokumentācijas iesniegšanas termiņš attiecībā uz pielikumā noteiktajām vielām un produktu veidiem ir 2010. gada 31. maijs.
   2. pants
   Šis lēmums ir adresēts dalībvalstīm.
   
      Briselē, 2009. gada 8. aprīlī
      
         
            Komisijas vārdā —
         
            Komisijas loceklis
         
         Stavros DIMAS
         
      
   
   
      (1)  OV L 123, 24.4.1998., 1. lpp.
   
      (2)  OV L 325, 11.12.2007., 3. lpp.
   
      PIELIKUMS
      
         VIELAS UN PRODUKTU VEIDI, ATTIECĪBĀ UZ KURIEM JAUNAIS DOKUMENTĀCIJAS IESNIEGŠANAS TERMIŅŠ IR 2010. GADA 31. MAIJS
      
      
                  Nosaukums
               
               
                  EK numurs
               
               
                  
                     CAS numurs
               
               
                  Produkta veids
               
               
                  Ziņotāja dalībvalsts
               
            
                  Margosas ekstr.
               
               
                  283-644-7
               
               
                  84696-25-3
               
               
                  19
               
               
                  DE
               
            
                  Dimetiladipāta, dimetilglutarāta, dimetilsukcināta reakcijas produkti ar ūdeņraža peroksīdu/perestāns
               
               
                  432-790-1
               
               
                  –
               
               
                  4
               
               
                  HU